《河上杂言》
明代·盛符升

久矣悲鸿燕，谁堪问麦秋。飘零随远道，涕泪入孤舟。

璧马年年事，河淮处处忧。却怜长算少，民命倚阳侯。

作者简介：（1615—1690后）明末清初江南昆山人，字珍示，号诚斋。张溥、夏允彝弟子。入清，康照三年成进士，官内阁中书，荐修《大清会典》。擢礼部主事，官至御史。工诗，为王士禛诗弟子。有《诚斋诗文集》等。